Hanna Sarén

Hanna Sarén (s. 1965 Imatra) on suomalainen muotoilija ja muotisuunnittelija, joka asuu ja työskentelee Helsingissä. Hän on éN Hats -hattubrändin perustaja. ==Elämä ja ura== Sarénin intohimo muotia, muotoilua ja käsillä tekemistä kohtaan on lähtöisin jo varhaisnuoruudesta. Hän on valmistunut jalkinesuunnittelijaksi Wetterhoffin käsi-ja taideteollisuusoppilaitoksesta (nyk. Hämeen ammattikorkeakoulusta). Sarénin ura muotisuunnittelijana lähti nousuun vuonna 2001, kun hän lanseerasi ensimmäiset puukenkä- ja vaatemallistonsa yhteistyössä japanilaisen Beams-muotiliikeketjun kanssa. Tämän jälkeen Hanna Sarén -mallistoja on myyty kansainvälisesti useissa muotimaailman tärkeimmissä kaupungeissa, muun muassa Takashimaya 5th Avenue -tavaratalossa New Yorkissa ja La Samaritaine -tavaratalossa Pariisissa. Sarénin suunnittelemat puukengät saivat laajempaa huomiota, kun ne esiteltiin HBO:n suositussa Sinkkuelämää-televisiosarjassa, jossa Sarah Jessica Parkerin esittämä hahmo Carrie Bradshaw käytti niitä. Kansainvälinen suosio avasi Sarénille ovia moniin suunnitteluyhteistöihin, kuten japanilaisen Afteroon Tea -brändin kanssa sekä paikan suomalaisen Ril's -vaatemerkin pääsuunnittelijana. Hanna Sarén on tunnettu modernista tyylistään, mikä on tuonut hänelle mahdollisuuksia työskennellä useiden eri brändien kanssa. Tällaisia ovat muun muassa Iittalalle suunniteltu Savoy Jubilee -vaate- ja kattaustekstiilimallisto, joka kantoi nimeä Hanna Sarén Inspired by Alvar Aalto for Iittala, sekä yhteistyö vuonna Karhu Originals -brändin kanssa.Monosta muotoutui menokenkä, Helsingin Sanomat 9.8.2005. Lisäksi Sarén on tehnyt puvustussuunnittelua Svenska Teaternin Spin-musikaaliin ja osallistunut graafiseen suunnitteluun useille tunnetuille brändeille, kuten Roosa-nauhalle, L'Oreal Elnett Satinille ja Unileverin Dove-brändille. Muotoilijan "Daydreaming" mallisto oli osana Helsingin juhlaviikkoja esillä yhteistyöttä valokuvaaja Juha Nenosen kanssa toteutettua Designmuseon yksityisnäyttelyä ja kokoelma esiteltiin myös muotinäytöksessä Taideiden yössä. Sarén on tunnettu myös konseptisuunnittelijana. Yksi merkittävimmistä projekteista oli vuoden 2008 yhteistyö Stockmann Groupin Seppälä-brändin kanssa, jossa hän suunnitteli Seppälä by Hanna Sarén -malliston. Tämä johti laajamittaiseen shop-in-shop -konseptiin Suomessa ja Baltiassa. Kampanja sai alalla tunnustusta ja saavutti myös Voitto mainoselokuvakilpailun Grand Prix -voiton. Sarén toimi Ylen muotiasiantuntijana ja kommentaattorina Presidentinlinnan itsenäisyyspäivän vastaanotolla useana vuonna 2010-luvun vaihteessa. Myös hänen omia luomuksiaan on nähty juhlavieraiden, kuten näyttelijä Maria Ylipään yllä. Vuonna 2015 Sarén valittiin Suomen New Yorkin kulttuuri-instituutin residenssiohjelmaan, jonka aikana hän sai kipinän tutustua hattujen valmistukseen. Vuonna 2016 Sarén aloitti lierihattujen muotoilun ja lanseerasi éN Hats -brändin, jonka ytimessä ovat vastuullisesti valmistetut minimalistiset lierihatut, jotka muotoillaan käsityönä Helsingin studiolla. Brändille on myönnetty Avainlippu-merkki. éN Hats hattukauppa avattiin Helsingin Kämp Galleria Gardeniin vuonna 2018. éN Hats oli finalistina Helsinki Design Week Muoto Gaalan Vuoden tuote -sarjassa. Käsityönä valmistettujen hattujen muotokieli ja värimaailma viehättävät ympäri maailman ja hatut ovat kuuluneet muun muassa The Conran Shop, Maison Sarayan, Arrogant Verneuil ja The American Rag -liikkeiden valikoimiin. Hattujen käyttäjiin lukeutuvat useat kotimaiset julkisuuden henkilöt sekä Hollywood- tähdet, kuten Marlon Wayans ja Rachel Skarsten. Brändistä ja sen vastuullisuudesta on kirjoitettu useissa julkaisuissa muun muassa Monoclessa ja Design360° -lehdessä. Moniosaavan ja menestyneen muotoilijan Hanna Sarén -mallistoja on esillä Designmuseon kokoelmissa. Sarén on uransa aikana palkittu Copenhagen Fashion Weekillä IN-muotilehden Ginen-muotoilupalkinnolla ja valittu vuoden pohjoismaiseksi suunnittelijaksi. ==Palkinnot== Sarén valittiin vuoden 2005 pohjoismaiseksi suunnittelijaksi. Samana vuonna hän sai myös tanskalaisen IN-muotilehden Ginen-palkinnon. ==Näyttelyitä ja muotiesityksiä== *Tree Your Mind, Nuuksio, Espoo (2005) *Tree Your Mind, Designmuseo, Helsinki (2005) *Tree Your Mind, Stockmann, Helsinki (2005) *Designmuseo, Helsinki (2006) *Crystallized by Swarovski, Kööpenhamina (2006) *Tree Your Mind, ASEM6, Helsinki (2006) *Finland Collection exhibition, Tokio (2006) *Tree Your Mind, Pro Puu -galleria, Lahti (2007) *Bridge of Fashion, Mecklenburg-Vorpommern (2007) *New Arrivals, Design Forum Finland, Helsinki (2007) *Nordic Look Honour Guest with SS11 collection, Riian muotiviikot (2010) *Helsinki Fresh, Berlin Direktorenhaus, Berliini (2012) *Helsinki Fashion Summit, Bio Rex, Helsinki (2012) *Pietarin muotiviikot, Pietari (2012) *Puusta jalkoihin, Pro Puu -galleria, Lahti (2013) *Hanna Sarén catwalk SS14, The Finnish–Vietnamese Innovation Forum, Hanoi (2013) ==Lähteet== Luokka:Suomalaiset muotisuunnittelijat Luokka:Vuonna 1965 syntyneet Luokka:Elävät henkilöt